Rikunarita-ORG/Wikinium huggingface dataset:
# நிமிர்

| *நிமிர்* |
| --- |
| இயக்கம் | பிரியதர்சன் |
| தயாரிப்பு | சந்தோஷ் டி. கருவில்லா |
| கதை | ஜி. அசோக் |
| மூலக்கதை | மகேஷிண்டே பிரதிகாரம் |
| இசை |  பாடலிசை தர்புகா சிவா அஜனேஷ் லோக்நாத் பின்னணி இசை ரோனி ரபேல் |
| நடிப்பு | உதயநிதி ஸ்டாலின் நமீதா பிரமோத் மகேந்திரன் பார்வதி நாயர் |
| ஒளிப்பதிவு | என். கே. ஏகாம்பரம் |
| படத்தொகுப்பு | ஐயப்பன் நாயர் |
| கலையகம் | மூன்ஷட் எண்டர்டெயின்மெண்ட் |
| விநியோகம் | ரெட் ஜயண்ட மூவிஸ் |
| வெளியீடு | 26 சனவரி 2018 (2018-01-26) |
| ஓட்டம் | 162 நிமிடங்கள் |
| நாடு | இந்தியா |
| மொழி | தமிழ் |
| ஆக்கச்செலவு | 45 கோடிகள் |

**நிமிர்** (Nimir) பிரியதர்சன் இயக்கத்தில், சந்தோஷ், டி. கருவில்லா ஆகியோரின் தயாரிப்பில், உதயநிதி ஸ்டாலின், நமீதா பிரமோத், மகேந்திரன்,பார்வதி நாயர் ஆகியோரின் நடிப்பில் வெளியாகியிருக்கும் தமிழ்த் திரைப்படம். தர்புகா சிவா, அஜனேஷ் லோக்நாத் ஆகியோரின் பாடலிசையிலும், ரோனி ரபேலின் பின்னணி இசையிலும் , என். கே ஏகாம்பரத்தின் ஒளிப்பதிவிலும், ஐயப்பன் நாயரின் படத்தொகுப்பிலும் 2018இல் திரையரங்குகளில் இத்திரைப்படம் வெளியானது. இத்திரைப்படம் **மகேஷிண்டே பிரதிகாரம்** என்னும் மலையாளத் திரைப்படத்தின் தழுவல் கதையையொட்டி தமிழில் உருவாக்கப்பட்டது ஆகும்

## நடிப்பு

* உதயநிதி ஸ்டாலின்- செல்வமாக
* நமீதா பிரமோத்-மலராக
* பார்வதி நாயர்-வள்ளியாக
* துளசி- வள்ளியின் தாயாக
* மகேந்திரன்-சண்முகமாக
* சமுத்திரக்கனி- வெள்ளையப்பனாக
* எம். எசு. பாசுகர்-சதாவாக
* கருணாகரன்-விகடகவியாக
* மாலா பார்வதி
* அருள்தாஸ் அரசியல்வாதியாக
* கஞ்சா கருப்பு
* இமான் அண்ணாச்சி

## கதை

ஒரு சண்டையில் செல்வத்தை (உதயநிதி) அடித்து விடுகிறார் வெள்ளையப்பன் (சமுத்திரக்கனி). வெள்ளையப்பனை திருப்பி அடிக்காமல் காலில் செருப்பு அணிய மாட்டேன் என சபதம் எடுக்கிறார் செல்வம். தன்னை அடித்து அவமானப்படுத்திய வெள்ளையப்பனை திருப்பி அடிக்காமல் செருப்பு அணிய மாட்டேன் என்று முடிவெடுக்கும் ஒரு ஒளிப்படக் கலைஞனின் சூளுரை என்னவானது என்பதே இத்திரைப்படத்தின் கதை.

## சான்றுகள்

## வெளி இணைப்புகள்

* இணையதள திரைப்பட தரவுத்தளத்தில் *நிமிர்*
# அனிதா கார்த்திகேயன்

| அனிதா கார்த்திகேயன் |
| --- |
| சுயவிவரம் |
| பின்னணித் தகவல்கள் |
| பிறப்பு | 13 திசம்பர் |
| பிறப்பிடம் | சென்னை, தமிழ்நாடு இந்தியா  |
| தொழில்(கள்) | பாடகர் / இசை நிகழ்ச்சி நடத்துனர் |

**அனிதா கார்த்திகேயன்** (Anitha Karthikeyan) ஒரு பின்னணிப் பாடகர் ஆவார். இசைக் குடும்பத்தில் இருந்து வந்தவரான திரு. கே. வெங்கடநரசிம்மன் மற்றும் டாக்டர் (திருமதி.) வி. மதுரம் ஆகியோருக்கு மகளாக 13, திசம்பரில் பிறந்தவர். அனிதா, சென்னையிலுள்ள எத்திராஜ் கல்லூரியில் கணினி அறிவியல் பிரிவில் இளங்கலைப் பட்டம் பெற்றார். பின்னர், எம்.ஒ.பி. வைஷ்ணவா மகளிர் கல்லூரியில் எம்.எஸ்.சி. தகவல் தொழில்நுட்பம் பிரிவில் முதுகலை பட்டம் பெற்றார். படித்துக்கொண்டிருக்கும் போதே, அவர் பாரம்பரிய இசையிலும், அகஸ்டின் பால் வழிகாட்டலின் கீழ் லண்டன் டிரினிட்டி கல்லூரியில் 8 வது நிலை வரை பயிற்சி பெற்றார். மற்றும் இந்துஸ்தானி இசையை திருமதி. மேக்னா தாண்டேகர் என்பவரிடமிருந்து கற்றுக்கொண்டார்.

## தொழில்

இசை அமைப்பாளரான டி. இம்மான் 2007 ஆம் ஆண்டில் மருதமலை என்ற படத்தில் பின்னணிப் பாடகராக அனிதாவை அறிமுகப்படுத்தினார். இம்மானுடைய இசை அமைப்புகளில் பல வகைகளை ஆராய்வதற்கான வாய்ப்பு அனிதாவிற்கு கிடைத்தது. ஐந்தாம் படை திரைப்படத்தில் வரும் பாடலான 'ஷோக்கு சுந்தரி' என்ற பாடலின் மூலமாக இசை வட்டத்தில் அனிதாவிற்கு ஒரு நல்ல அங்கீகாரம் கிடைத்தது. அவரது பாடல் 'வாடா வாடா பையா' ஒரு பெரிய வெற்றி பெற்றது. 'வாகை சூட வா' என்ற படத்திற்காக 'செங்க சூளகாரா' எனத் தொடங்கும் மற்றொரு பாடல் குறிப்பிடத்தக்கதாகும். இந்த தேசிய விருது பெற்ற படத்தில் இவரது பாடல் நல்ல பெயரை தேடித் தந்தது. இளையராஜாவின் இசையில் பாடிய பிறகு, இவருக்கு தனிப்பாடல்களை பாடும் வாய்ப்பு கிடைத்தது. தெலுங்கு மற்றும் தமிழ் ஆகிய இரண்டிலும் வெளிவந்த ஸ்ரீ ராமராஜ்ஜியத்தில் பாரம்பரிய இசை சார்ந்த பாடல்களைப் பாடியுள்ளார். மேலும்,*காயம் 2* (தெலுங்கு) படத்திற்காக "மாசக்கணக்கா" எனத் தொடங்கும் பாடல், செங்காத்து பூமியிலே (தமிழ்) படத்திற்காக, "சிக்கிக்கிச்சு ஓரம்போ" எனும் பாடல் மற்றும் சூர்யகாந்தி(கன்னடம்) படத்திற்காக, "சொல்ப சவுண்டு" எனும் பாடல்களை இளையராஜாவின் இசையில் பாடியுள்ளார். மேலும், இவர் தமிழ், தெலுங்கு, உருது, கன்னடம், இந்தி மற்றும் மலாய் மொழிகளில் பாடியுள்ளார். இளையராஜா, ஏ.ஆர்.ரஹ்மான், இம்மான், தேவி ஸ்ரீ பிரசாத், ஜி.வி.பிரகாஷ், யுவன் ஷங்கர் ராஜா, வித்யாசாகர், மணிசர்மா, ஸ்ரீகாந்த் தேவா, கோபால் ராவ் மற்றும் பலர் உள்ளிட்ட 15 க்கும் மேற்பட்ட இசை அமைப்பாளர்களிடம் பணிபுரிந்துள்ளார். மெல்லிசை, மேற்கத்திய, நாட்டுப்புற மற்றும் *கிளாசிக்கல்* உட்பட அனைத்து வகைகளிலும் இவர் பாடியுள்ளார்.

## தனி நிகழ்ச்சிகள் மற்றும் உலக சுற்றுலா நிகழ்ச்சிகள்

அனிதா தனது சிறு வயதிலேயே மேடை நிகழ்ச்சிகள் செய்துள்ளார். இவர், கே. ஜே. யேசுதாஸ், எஸ்.பி. பாலசுப்பிரமணியம், கே.எஸ். சித்ரா, பி. சுசீலா, ஜெயச்சந்திரன் மற்றும் மனோ, அனுராதா ஸ்ரீராம், உன்னி மேனன், ஸ்ரீனிவாஸ், எஸ்.என் சுரேந்தர், கார்த்திக், திப்பு போன்ற தொழில்முறை பாடகர்களுடனும், மற்றும் இளைய தலைமுறையினருடனும் 1000 க்கும் மேற்பட்ட நிகழ்ச்சிகளில் இன்று வரை பங்கேற்றுள்ளார்.

அமெரிக்கா, கனடா, ஆஸ்திரேலியா, லண்டன், மலேசியா, சிங்கப்பூர் மற்றும் இலங்கை ஆகிய நாடுகளில் நடைபெற்ற இசை நிகழ்ச்சிகளில் பங்காற்றியுள்ளார்.

## மேற்கோள்கள்

## வெளி இணைப்புகள்

* "Youtube – Virundhinar pakkam".
* "Nila Kayudhu".
* "Poda poda punnaakku".
* "Amudhe Tamizhe".
# மேற்குத் தொடர்ச்சி மலை (திரைப்படம்)

| *மேற்குத் தொடர்ச்சி மலை (Western Ghats)* |
| --- |
|  |
| இசை | இளையராஜா |
| நடிப்பு | ஆண்டனி காயத்ரி கிருஷ்ணா அபு வளையங்குளம் |
| ஒளிப்பதிவு | தேனி ஈஸ்வர் |
| படத்தொகுப்பு | மு. காசி விஸ்வநாதன் |
| வெளியீடு | 2018 (US) 24 ஆகத்து 2018 (இந்தியா) |
| நாடு | இந்தியா |
| மொழி | தமிழ் |

**மேற்குத் தொடர்ச்சி மலை (Merku Thodarchi Malai)** (English: ஆங்கிலம்: *Western Ghats*) என்பது அறிமுக இயக்குநர் லெனின் பாரதியால் இயக்கப்பட்டு, 2018 ஆம் ஆண்டு வெளியான இந்திய தமிழ் திரைப்படம் ஆகும். இத்திரைப்படத்தின் தயாரிப்பாளர் நடிகர் விஜய் சேதுபதி ஆவார். இத்திரைப்படத்தின் முக்கிய கதாபாத்திரங்களில் புதுமுகங்கள் நடித்திருந்தனர். இப்படத்தின் ஒளிப்பதிவு தேனி ஈஸ்வர் என்பவராலும், இசை இளையராஜாவாலும் மேற்கொள்ளப்பட்டது. இத்திரைப்படம் கேரளாவில் நடைபெற்ற 21 ஆவது சர்வதேச திரைப்பட விழாவில் திரையிடப்பட்டது. பஞ்சாபில் நடைபெற்ற பயாஸ்கோப் உலக திரைப்பட விழாவில் சிறந்த ஒளிப்பதிவிற்கான விருதினைப் பெற்றது.

திருச்சூரில் நடைபெற்ற 12 ஆவது சர்வதேசத் திரைப்பட விழாவில் இத்திரைப்படம் கே. டபிள்யூ. ஜோசப் அலியின் பெயரால் வழங்கப்படும் இந்திய அளவிலான சிறந்த அறிமுக இயக்குநரின் திரைப்படத்திற்கான போட்டியில் கலந்து கொண்டு கே. டபிள்யூ. ஜோசப் விருதினைப் பெற்றது. இத்திரைப்படம் 17 ஆம் நியூ யார்க் இந்திய திரைப்பட விழாவில் சிறந்த திரைக்கதைக்கான பிரிவிற்குப் போட்டியிட தேர்வு செய்யப்பட்டது.

இத்திரைப்படம் சிங்கப்பூர் தெற்காசிய சர்வதேச திரைப்பட விழா மற்றும் சிகாகோ தெற்காசிய திரைப்பட விழா ஆகியவற்றிற்காகவும் தேர்ந்தெடுக்கப்பட்டு திரையிடப்பட்டது.

## மேற்கோள்கள்
# கோடியில் ஒருவன்

| *கோடியில் ஒருவன்* |
| --- |
| திரையரங்கு வெளியீட்டுச் சுவரொட்டி |
| இயக்கம் | ஆனந்தகிருஷ்ணன் |
| தயாரிப்பு | டிடி ராஜா டிஆர் சஞ்சய் குமார் கமல் போஹ்ரா லலிதா தனஞ்செயன் பிரதீப் பங்கஜ் போஹ்ரா |
| கதை | ஆனந்தகிருஷ்ணன் |
| இசை | நிவாஸ் கே. பிரசன்னா, ஹரிஷ் அர்ஜூன் |
| நடிப்பு | விஜய் ஆண்டனி ஆத்மிகா |
| ஒளிப்பதிவு | என்எஸ் உதய குமார் |
| படத்தொகுப்பு | விஜய் ஆண்டனி |
| கலையகம் | இன்பினிட்டி பிலிம் வென்ச்சர்ஸ் செந்தூர் பிலிம் இன்டர்நேஷனல் |
| வெளியீடு | 17 செப்டம்பர் 2021 (2021-09-17) |
| ஓட்டம் | 141 நிமிடங்கள் |
| நாடு | இந்தியா |
| மொழி | தமிழ் |

கோடியில் ஒருவன் (*Kodiyil Oruvan*), 2021ஆம் ஆண்டு வெளியான ஒரு இந்தியத் தமிழ்-மொழி அரசியல் அதிரடித் திரைப்படம் ஆகும். இன்பினிட்டி பிலிம் வென்ச்சர்ஸ் மற்றும் செந்தூர் பிலிம் இன்டர்நேஷனல் தயாரித்த இத்திரைப்படம், ஆனந்த கிருஷ்ணனால் இயக்கப்பட்டது. இந்த படத்தில் விஜய் ஆண்டனி மற்றும் ஆத்மிகா நடிக்கின்றனர். விஜய் ஆண்டனி இப்படத்தின் தொகுப்பாளராகவும் பணியாற்றினார். இப்படத்திற்கு நிவாஸ் கே.பிரசன்னா இசையமைத்தார்.

## நடிப்பு

* விஜய ராகவனாக விஜய் ஆண்டனி
* மீராவாக ஆத்மிகா
* பேதா பெருமாளாக 'கருடா' ராம்
* பிரபாகர்
* அருள்மொழியாக திவ்யா பிரபா
* சங்கர் கிருஷ்ணமூர்த்தி
* தமிழக முதல்வராக சச்சின் கேட்கர்
* டான் குமாராக சூப்பர் சுப்பராயன்

## தயாரிப்பு

பிப்ரவரி 2021 இல் இப்படத்தின் படப்பிடிப்பு முடிவடைந்தது.

## ஒலிப்பதிவு

| கோடியில் ஒருவன் |
| --- |
| ஒலிப்பதிவு
நிவாஸ் கே.பிரசன்னா |
| ஒலிப்பதிவு | 2021 |
| இசைப் பாணி | சிறப்பு திரைப்பட ஒலிப்பதிவு |
| நீளம் | 24:37 |
| மொழி | தமிழ் |
| இசைத்தட்டு நிறுவனம் | சரேகாமா |
| இசைத் தயாரிப்பாளர் | இன்பினிட்டி பிலிம் வென்ச்சர்ஸ் |

இப்படத்தின் பாடல்களை நிவாஸ் கே.பிரசன்னா இசையமைத்துள்ளார். ஐந்து பாடல்களைக் கொண்ட இந்த இசைத் தொகுப்பின் உரிமையை சரிகம நிறுவனம் வாங்கியது.

|  |  |
| --- | --- |
| பாடல் பட்டியல் |  |
| # | பாடல் | பாடகர்கள் | நீளம் |  |
| 1. | "அவன் பாத்து சிரிக்கல"   | மாள்வி சுந்தரேசன் | 5:29 |
| 2. | "நான் வருவேன் செக்ஸி"   | ஹரிசரன், நிவாஸ் கே பிரசன்னா | 5:28 |
| 3. | "சேரி கீதம் (ஆத்தி)"   | கௌதம் மேனன், பிரேம்ஜி அமரன், விஜய் ஆண்டனி, நிவாஸ் கே. பிரசன்னா | 4:46 |
| 4. | "நீ காணும் கனவே"   | சத்யபிரகாஷ் தர்மர், அபிஷேக் ரவிசங்கர், வஞ்சுலா ஒப்பிலி | 4:48 |
| 5. | "சில நாள் கருவில்"   | சுகன்யா வரதராஜன் | 4:06 |

## வெளியீடு

இப்படம் 17 செப்டம்பர் 2021 அன்று தமிழ், தெலுங்கு("விஜய ராகவன்" என்ற தலைப்பில்), மலையாளம் மற்றும் கன்னடம் ஆகிய மொழிகளில் மொழிமாற்றம் செய்யப்பட்ட பதிப்புகளுடன் திரையரங்குகளில் வெளியிடப்பட்டது. படத்தின் ஹிந்தி மொழிமாற்றம் பதிப்பு *விஜய் ராகவன்* என்ற பெயரில் யூடியூப்பில் வெளியிடப்பட்டு நேர்மறையான விமர்சனங்களையும் பெற்றது. படத்தின் செயற்கைக்கோள் உரிமை கலர்ஸ் தமிழுக்கு விற்கப்பட்டது. படத்தின் இணைய ஓடையாக்கல் உரிமையை அமேசான் பிரைம் வீடியோ பெற்றது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *கோடியில் ஒருவன்*
# ரெய்டு

| *ரெய்டு* |
| --- |
| திரைப்படச் சுவரொட்டி |
| இயக்கம் | கார்த்தி |
| தயாரிப்பு | எஸ். கே. கனிசுக் ஜி. மணிகண்ணன் |
| கதை | எம். முத்தையா **(வசனங்கள்)** |
| திரைக்கதை | கார்த்தி |
| இசை | சாம் சி. எஸ். |
| நடிப்பு | விக்ரம் பிரபு ஸ்ரீ திவ்யா |
| ஒளிப்பதிவு | கதிரவன் |
| படத்தொகுப்பு | மணிமாரன் |
| கலையகம் | எம் சுடியோசு ஓபன் சுகிரீன் சுடியோசு ஜி பிக்சர்சு |
| வெளியீடு | 10 நவம்பர் 2023 |
| நாடு | இந்தியா |
| மொழி | தமிழ் |

**ரெய்டு** (*Raid (2023 film*)) என்பது 2023 இல் வெளிவந்த தமிழ் அதிரடி பரபரப்பூட்டும் திரைப்படமாகும். கார்த்தி எழுதி இயக்கிய, இப்படத்திற்கான வசனத்தை எம். முத்தையா எழுதியிருந்தார். இப்படம் சிவராஜ்குமார் நடிப்பில் 2018 இல் வெளியான கன்னடப் திரைப்படமான *டகருவின்* மறுஆக்கமாகும். இப்படத்தில் விக்ரம் பிரபு, ஸ்ரீ திவ்யா நடித்திருந்தனர். இரிஷி இரித்விக் வில்லனாக நடித்திருந்தார். சாம் சிஎஸ் இசையமைத்திருந்தார். 6 ஆண்டுகள் இடைவெளிக்குப் பின்னர் ஸ்ரீ திவ்யா நடித்த தமிழ்த் திரைப்படமாகும்.

## நடிகர்கள்

* உதவி ஆணையாளர் பிரபாகரனாக விக்ரம் பிரபு
* வெண்பாவாக ஸ்ரீ திவ்யா
* வெண்மதியாக அனந்திகா சனில்குமார்
* தாலியாக இரிஷி இரித்விக்
* ஹரீஷ் பேரடி
* சிட்டியாக சௌந்தரராஜா
* கரப்பான் பூச்சியாக டேனியல் அன்னி போப்
* மாமாவாக வேலு பிரபாகரன்

## தயாரிப்பு

*டகரு* (2018) திரைப்பட வெற்றியைத் தொடர்ந்து, தமிழின் மறுஆக்கப் பதிப்பின் பதிப்புரிமையை இயக்குநர் எம். முத்தையாவுக்கு விற்கப்பட்டது. இவர் படத்தை விக்ரம் பிரபுவுடன் மறுஆக்கம் செய்ய ஒப்பந்தம் செய்யப்பட்டார். *வெள்ளைக்கார துரை* திரைப்படத்திற்குப் பின்னர் விக்ரம் பிரபு ஸ்ரீ திவ்யாவுடன் இரண்டாவது தடவையாக முக்கிய வேடங்களில் இணைந்து நடிக்க ஒப்பந்தம் செய்யப்பட்டார். இது ஸ்ரீ திவ்யாவின் கடைசித் தமிழ்ப் படமான *சங்கிலி புங்கிலி கதவ தொறே* திரைப்படத்திற்குப் பின்னர் நான்கு ஆண்டுகள் கழித்து நடித்த முதல் திரைப்படமாகும். இதன் தமிழ் மறுஆக்கத்திற்கு *ரெய்டு* என்று தலைப்பு வைக்கப்பட்டது.

## பாடல்கள்

படத்தின் பாடல்கள் பின்னணி இசை ஆகியவற்றிற்கு சாம் சி. எஸ். இசையமைத்திருந்தார். பாடல் வரிகளை மோகன் ராஜன் எழுதியிருந்தார். ஒலிச்சுவடு சரேகமவால் விற்கப்பட்டது.

|  |  |  |  |  |  |
| --- | --- | --- | --- | --- | --- |
| # | பாடல் | வரிகள் | பாடகர்(கள்) | நீளம் |  |
| 1. | "ஏன்டா மாட்டாத"   | மோகன் இராஜன் | சாம் சி. எஸ்., சிவம் | 3:27 |
| 2. | "அழகு செல்லம்"   | மோகன் இராஜன் | ஹரிசரண், புவனா ஆனந்து | 4:16 |
| 3. | "அய்யோ கையோ"   | மோகன் இராஜன் | ரனீனா ரெட்டி | 3:18 |
| **மொத்த நீளம்:** | **11:01** |  |

## வெளியீடு

திரைப்படம் தீபாவளிக்கு முன்னதாக 2023 நவம்பர் 10 அன்று வெளியிடப்பட்டது. இப்படம் விமர்சகர்களிடமும் பார்வையாளர்களிடமும் கலவையான விமர்சனங்களைப் பெற்றது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *ரெய்டு*
# எலக்சன்

| *எலக்சன் Election* |
| --- |
| திரைப்படச் சுவரொட்டி |
| இயக்கம் | தமிழ் |
| தயாரிப்பு | ஆதித்யா |
| திரைக்கதை | தமிழ் |
| இசை | கோவிந்த் வசந்தா |
| நடிப்பு | * விஜயகுமார்
* பிரீத்தி அஸ்ரானி
 |
| ஒளிப்பதிவு | மகேந்திரன் செயராசு |
| படத்தொகுப்பு | சி. எசு. பிரேம் குமார் |
| கலையகம் | ரீல் குட் பிலிம்சு |
| விநியோகம் | சக்தி பிலிம் பேக்டரி |
| வெளியீடு | 17 மே 2024 (2024-05-17) |
| நாடு | இந்தியா |
| மொழி | தமிழ் |

**எலக்சன்** (*Election*) என்பது 2024 இல் வெளிவந்த இந்தியத் தமிழ் அரசியல் அதிரடித் திரைப்படமாகும். தமிழ் இயக்கிய இப்படத்தை ரீல் குட் பிலிம்சு தயாரித்தது. இப்படத்தில் விஜயகுமார் முக்கியக் கதாபாத்திரத்தில் நடிக்க, பிரீத்தி அசுரானி, இரிச்சா ஜோசி (அவரது அறிமுகம்) ஜார்ஜ் மரியன், பாவெல் நவகீதன், திலீபன், இராஜீவ் ஆனந்த் ஆகியோர் நடித்திருந்தனர்.

ரீல் குட் பிலிம்சின் முதல் முயற்சியாக இருப்பதால், 2022 சூலை மாதம் தயாரிப்பு: 1 என்ற தற்காலிக தலைப்பில் இப்படம் அதிகாரப்பூர்வமாக அறிவிக்கப்பட்டது. மேலும் அதிகாரப்பூர்வ தலைப்பு 2024 பெப்ரவரியில் அறிவிக்கப்பட்டது. முதன்மைப் படம் எடுக்கும் பணி அதே மாதத்தில் தொடங்கியது. பெரும்பாலும் சென்னையில் 62 நாட்கள் என்ற ஒரே அட்டவணையில் படமாக்கப்பட்டது. செப்டம்பர் தொடக்கத்தில் முடிவடைந்தது. கோவிந்த் வசந்தா இசையமைத்த இப்படத்திற்கு மகேந்திரன் ஜெயராஜ் ஒளிப்பதிவு செய்துள்ளார். சி. எஸ். பிரேம் குமார் படத்தொகுப்பு செய்துள்ளார்.

*எலக்சன்* 2024 மே 17 அன்று திரையரங்குகளில் வெளியிடப்பட்டது.

## நடிகர்கள்

* விஜயகுமார்
* ப்ரீத்தி அசுரானி
* இரிச்சா ஜோசி
* ஜார்ஜ் மரியான்
* பாவெல் நவகீதன்
* திலீபன்
* இராஜீவ் ஆனந்த்
* நச்சியல் சுகந்தி
* சமீர் தர்சன்

## தயாரிப்பு

முதன்மை புகைப்படம் எடுக்கும் பணி 2022 சூலை 13 முதல் 2022 செப்டம்பர் 4 வரை நடைபெற்றது. இப்படம் 2024 மே 17 அன்று வெளியிடப்பட்டது. முழு படப்பிடிப்பும் 70 நாட்களுக்குள் முடிக்கப்பட்டது. தொழில்நுட்பக் குழுவில் இசையமைப்பாளர் கோவிந்த் வசந்தா, ஒளிப்பதிவாளர் மகேந்திரன் ஜெயராஜு, ஆசிரியர் சி. எஸ். பிரேம் குமார் ஆகியோராவர்.

## பாடல்கள்

இத்திரைப்படத்திற்கு கோவிந்த் வசந்தா இசையமைத்தார்.

|  |  |
| --- | --- |
| பாடல்கள் |  |
| # | பாடல் | வரிகள் | பாடகர்(கள்) | நீளம் |  |
| 1. | "எலக்சன்"   | ஞானகரவேல் | முகேஷ் முகமது | 3:20 |
| 2. | "மன்னவன்"   | யுகபாரதி | ஹரிசரண், சுவேதா மோகன் | 3:44 |
| **மொத்த நீளம்:** | **7:00** |  |

## வெளியீடு

எலக்சன் 2024 மே 17 அன்று வெளியிடப்பட்டது.

## வரவேற்பு

*தி இந்து* கோபிநாத் இராஜேந்திரன், "ஆர்வமுள்ள விஜய் குமார் வடிவற்ற இப்படத்தைக் காப்பாற்ற முயற்சிக்கிறார்" என்று எழுதினார். *ஓடிடி பிளே* அனுசா சுந்தர் 2.5 என மதிப்பிட்டு"அதன் கிட்டத்தட்ட நேரியல் கதையில், சில பயனுள்ள காட்சிகளுடன், எலக்சன் என்பது அரசியலின் நுணுக்கத்தை ஆராயும் ஒரு படம்" என்று கூறினார்.

## மேற்கோள்கள்
# கோவிந்த் வசந்தா

| கோவிந்த் வசந்தா |
| --- |
| பிறப்பு | 29 அக்டோபர் 1988 (1988-10-29) இரிஞ்ஞாலகுடா, திருச்சூர், கேரளம், இந்தியா |
| தேசியம் | இந்தியர் |
| மற்ற பெயர்கள் | கோவிந்த் மேனன் |
| பணி | * இசையமைப்பாளர்
* பாடுதல்
* வயலின் இசைக் கலைஞர்
 |
| செயற்பாட்டுக் காலம் | 2012–தற்போது வரை |
| பெற்றோர் | பீதாம்பரன் மேனன்-வசந்தகுமாரி |
| வாழ்க்கைத் துணை | இரஞ்சனி மேனன் (தி. 2012) |

**கோவிந்த் வசந்தா** (*Govind Vasantha*) (பிறப்பு: அக்டோபர் 29, 1988) ஓர் இந்திய இசையமைப்பாளரும், பாடகரும், வயலின் இசைக்கலைஞரும் ஆவார். இவர் மலையாளத் திரையுலகிலும், தமிழ்த் திரைப்படங்களிலும் முக்கியமாக பணியாற்றுகிறார். இவர் 'தாணிக்குடம் பிரிட்ஜ்' என்ற இசைக் குழுவை நிறுவி நடத்தி வருகிறார். அதில் இவர் ஓர் பாடகராகவும், வயலின் இசைக் கலைஞராகவும் இருக்கிறார். 96 என்ற தமிழ் படத்தில் தனது பணிக்காக சிறந்த இசை இயக்குனருக்கான பிலிம்பேர் விருதை வென்றார்.

## தனிப்பட்ட வாழ்க்கை

கோவிந்த், 1988 அக்டோபர் 29 அன்று பீதாம்பரன்- வசந்தகுமாரி தம்பதியினருக்குப் பிறந்தார். இவர் கேரளாவின் திரிச்சூரின் இரிஞ்ஞாலகுடாவிலுள்ள ஓர் இசைக் குடும்பத்தைச் சேர்ந்தவர். இவரின் தந்தையின் அண்ணன் கோபிநாதன் ஓர் கர்நாடக இசைக்கலைஞர் ஆவார். மேலும் இசையின் ஆரம்பகால வெளிப்பாடு இவரது மாமா மூலமாகவே இருந்தது. கோவிந்த், சாதியை அகற்றுவதற்கான முயற்சியாக மேனன் என்ற தனது குடும்பப் பெயரை தனது தாயின் பெயரான வசந்தா என்பதை எடுத்துக் கொண்டு, கோவிந்த் வசந்தாவாக மாறினார். இது ஒரு தமிழ் தொலைக்காட்சி சேனலில் ஒரு நிகழ்ச்சியில் நடிகர் விஜய் சேதுபதியால் வெளிப்படுத்தப்பட்டது. இவரின் தந்தை 2012 ஆம் ஆண்டில் கேரள அரசின் நீர்ப்பாசனத் துறையில் பணிபுரிந்து ஓய்வு பெற்றதிலிருந்து, தாணிக்குடம் பிரிட்ஜ் இசைக்குழுவில் நட்சத்திர நடிகராக இருந்து வருகிறார். கோவிந்த் தனது நீண்டகால காதலியான இரஞ்சினி அச்சுதன் என்பவரை 4 திசம்பர் 2012 அன்று திருமணம் செய்து கொண்டார். மலையாள நடிகை ஐஸ்வர்யா இலட்சுமி இவரது உறவினராவார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் கோவிந்த் வசந்தா
# 3 பி. ஹெச். கே.

| *3 பி. ஹெச். கே.* |
| --- |
| திரைப்படச் சுவரொட்டி |
| இயக்கம் | ஸ்ரீ கணேஷ் |
| தயாரிப்பு | அருண் சிவா |
| திரைக்கதை | ஸ்ரீ கணேஷ் |
| இசை | அம்ரித் இராம்நாத் |
| நடிப்பு | * சித்தார்த்
* சரத்குமார்
* தேவயானி
* மீத்தா இரகுநாத்
* யோகி பாபு
 |
| ஒளிப்பதிவு | * தினேஷ் பி. கிருஷ்ணன்
* ஜித்தின்
 |
| படத்தொகுப்பு | கணேஷ் சிவா |
| கலையகம் | சாந்தி டாக்கீஸ் |
| வெளியீடு | 4 சூலை 2025 (2025-07-04) |
| ஓட்டம் | 141 நிமிடங்கள் |
| நாடு | இந்தியா |
| மொழி | தமிழ் |

**3 பி. ஹெச். கே.** (*3BHK*) 2025-இல் வெளிவந்த இந்தியத் தமிழ்த் திரைப்படமாகும். நாடகம் தொடர்பான இப்படத்தை ஸ்ரீ கணேஷ் எழுதி இயக்கினார். அரவிந்த் சச்சிதானந்தம் எழுதிய 3பி. ஹெச். கே. வீடு என்ற சிறுகதையை அடிப்படையாகக் கொண்ட, இத்திரைப்படத்தை சாந்தி டாக்கீஸ் சார்பாக அருண் விஸ்வா தயாரித்தார். சித்தார்த், சரத்குமார், தேவயானி, மீத்தா ரகுநாத், சைத்ரா ஜே ஆச்சார், யோகி பாபு ஆகியோர் முக்கிய வேடங்களில் நடித்திருந்தனர்.

## கதைச்சுருக்கம்

வாசுதேவன், அவருடைய மனைவி சாந்தி, மகன் பிரபு, மகள் ஆர்த்தி என நால்வரும் ஒரு நடுத்தரக் குடும்பத்தில் வாழ்ந்து வருகின்றனர். இவர்களின் ஒரே இலட்சியம் பணத்தை மிச்சப்படுத்துவது, சொந்த வீட்டை வாங்குவது. இவர்களின் கனவைக் காகிதத்தில் எழுதி வருகின்றனர். இவர்கள் சேமிக்கும் பணம், ஒரு குறிப்பிட்ட காலத்தில் பல்வேறு வழியில் செலவாகிறது. ஆனால் இறுதியாக இவர்கள் சொந்தமாக வீடு வாங்கினார்களா? இல்லையா? என்பது கதைக்கருவாகும்.

## நடிகர், நடிகையர்

* சித்தார்த் - பிரபு, வாசுதேவனின் மகன்
* சரத்குமார் - வாசுதேவன்
* தேவயானி - சாந்தி, வாசுதேவனின் மனைவி
* மீத்தா இரகுநாத் - ஆர்த்தி, வாசுதேவனின் மகள், பிரபுவின் தங்கை
* சைத்ரா ஜே. ஆச்சார் - ஐஸ்வர்யா "ஐசு", பிரபு மீது காதல் கொள்பவர்
* யோகி பாபு - பாபு, வீட்டுத் தரகர்
* சுப்பு பஞ்சு அருணாச்சலம் - முரளி
* விவேக் பிரசன்னா - பிரபுவின் மேலாளர்
* தலைவாசல் விஜய் - மதுவின் தந்தை
* திலீபன் கிருஷ்ணமூர்த்தி
* கார்த்திக் சிவகுமார் - அவராகவே (குரல் கொடுப்பவராக மட்டும்)

## பாடல்கள்

|  |  |
| --- | --- |
| பாடல்கள் |  |
| # | பாடல் | வரிகள் | பாடியோர் | நீளம் |  |
| 1. | "கனவெல்லாம்"   | ஸ்ரீ கணேஷ் | அனந்து, கல்யாணி நாயர், உத்தாரா உன்னிகிருஷ்ணன், அம்ரித் இராம்நாத் |   |
| 2. | "துள்ளும் நெஞ்சம்"   | கார்த்திக் நேத்தா | சிரேயா கோசல், அம்ரித் இராம்நாத் |   |
| 3. | "இடி மழை"   | பால் டப்பா | பால் டப்பா, அம்ரித் இராம்நாத் |   |
| 4. | "ஒரு கனா"   | ஸ்ரீ கணேஷ் | ஹரிசரண் |   |
| 5. | "ஒரு கனா (மறுவடிவம்)"   | ஸ்ரீ கணேஷ் | சித்தார்த், |   |
| 6. | "கானலின் மேலே"   | விவேக் | சின்மயி, சூரஜ் சந்தோஷ் |   |
| 7. | "வீழ்வேனா"   | ஸ்ரீ கணேஷ் | பிரதீப் குமார் |   |
| 8. | "வீழ்வேனா (மறுவடிவம்)"   | ஸ்ரீ கணேஷ் | அம்ரித் இராம்நாத் |   |
| 9. | "வீழ்வேனா (இசை மட்டும்)"   |   |   |   |

## மேற்கோள்கள்
# யூத் (2026 திரைப்படம்)

| *யூத்* |
| --- |
| திரைப்படப் பதாகை |
| இயக்கம் | கென் கருணாஸ் குழுவினர் |
| தயாரிப்பு | கருப்பையா சி ராம் சுலோச்சனா குமார் களி இராஜ்குமார் பிரபா பிரேம்குமார் |
| கதை | கென் கருணாஸ் குழுவினர் |
| இசை | ஜி. வி. பிரகாஷ் குமார் |
| நடிப்பு | * கென் கருணாஸ்
* சூரஜ் வெஞ்சரமூடு
* தேவதர்சினி
* அனிஸ்மா அணில்குமார்
* மீனாட்சி தினேஷ்
* பிரியன்ஷி
 |
| ஒளிப்பதிவு | விகி |
| படத்தொகுப்பு | நாஷ் |
| விநியோகம் | சிறீ குமரன் பிலிம்சு ஐங்கரன் இண்டர்நேசனல் |
| வெளியீடு | 19 மார்ச் 2026 (2026-03-19) |
| ஓட்டம் | 141 நிமிடங்கள் |
| நாடு | இந்தியா |
| மொழி | தமிழ் |

யூத் 2026-இல் தமிழில் வெளிவந்த காதல் நகைச்சுவைத் திரைப்படமாகும். இப்படத்தில் கென் கருணாஸ் இயக்குநராக அறிமுகமானார். சூரஜ் வெஞ்சரமூடு, தேவதர்சினி, அனிஸ்மா அணில்குமார், மீனாட்சி தினேஷ், பிரியன்ஷி யாதவ் (தமிழகத் திரைப்படத்துறையில் அறிமுகம்) ஆகியோர் நடித்துள்ளனர்.

## கதைச் சுருக்கம்

சென்னையில் ஓர் அடுமனையை நடத்திவரும் தந்தையும் (சுராஜ் வெஞ்சாரமூடு), அன்புமிகு தாயும் (தேவதர்ஷினி) ஆகியோருடன் பிரவீன் (கென் கருணாஸ்) வாழ்ந்து வருகிறான். பத்தாம் வகுப்பில் குறைந்த மதிப்பெண்களுடன் தேர்ச்சி பெறும் பிரவீனுக்கு, பதினொன்றாம் வகுப்பில் இடம் வழங்க மறுக்கும் தலைமையாசிரியரிடம் (நளினி), அவனின் தாய் போராடி இடம் பெற்றுத் தருகிறாள்.

படிப்பைப் புறக்கணித்து, பதினொன்று மற்றும் பன்னிரண்டாம் வகுப்புகளில் காதலிலேயே மூழ்கி வாழும் பிரவீன், கல்லூரிக்குச் செல்வதற்குள் வாழ்நாள் துணையைத் தேடிவிட வேண்டும் என்று துடிக்கிறான். ஒரு பேக்கரிக் கடைக்காரர் மகனான அவனுக்கு ஒன்றல்ல, இரண்டல்ல, மூன்று காதல் அனுபவங்கள் பள்ளிப் பருவத்திலேயே கை கூடுகின்றன. பள்ளியில் படிக்கும் மீனாட்சி தினேசை முதலில் காதலிக்கத் தொடங்கும் பிரவீன், அதனால் ஏற்படும் குடும்பச் சிக்கல்களையும் எதிர்கொள்கிறான். இந்தப் பயணத்தில், ஓர் இளைஞன் எவ்வாறு பருவ மாற்றங்களை எதிர்கொள்கிறான் என்பதையும் படம் சித்தரிக்கிறது. காதலை விட வாழ்க்கையில் படிப்பும் குடும்பமும் முக்கியம் என்ற உணர்வைக் காதல் தோல்விகளின் வழியாக பிரவீன் படிப்படியாக உணர்கிறான்.

## நடிகர்கள்

* கென் கருணாஸ் - பிரவீன்
* சூரஜ் வெஞ்சரமூடு - உன்னிகிருஷ்ணன், பிரவீனின் தந்தை
* தேவதர்சினி - சரோஜா, பிரவீனின் தாய்
* அனிஸ்மா அணில்குமார் - கனகவள்ளி (கனகா)
* மீனாட்சி தினேஷ் - பிரீஷிகா
* பிரியன்ஷி யாதவ் - சோனால்

## விமர்சனங்கள்

ஆனந்த விகடன் இதழில் வந்த விமர்சனத்தில், "செல்லமான அம்மா, டெரர் அப்பா, அலப்பறை நண்பர்கள், பதின்பருவத் தோழிகள் எனப் பதின்பருவ நாயகனின் இரண்டு வருட வாழ்க்கையை கலர்ஃபுல் பொழுதுபோக்குப் படமாகக் கொடுக்க முயற்சி செய்கிறது இயக்குநர் கென் & கேங்" என்று எழுதி 41/100 மதிப்பீடுகளை வழங்கினர். இந்து தமிழ் திசை நாளிதழில் வந்த விமர்சனத்தில், "இன்றைய இளைய தலைமுறையினர் இதை ஒரு 'பூமர் ட்ரீட்மென்ட்' என்று வகைப்படுத்த வாய்ப்பிருந்தாலும், 2014-ஐ கண்முன் நிறுத்தும் கலை இயக்கம், நல்ல நடிப்பு, பதின்ம நகைச்சுவை, இரண்டாம் பாதியில் வரும் நல்ல குடும்ப தருணங்கள் ஆகியவற்றுக்காக இப்படத்தை ஒருமுறைப் பார்க்கலாம்" என்று எழுதியிருந்தனர்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *யூத்*
# எம். ஜெயசந்திரன்

| எம். ஜெயசந்திரன் |
| --- |
| கேரளா பல்கலைக்க்ழகம், கரியவட்டம் வளாகத்தில் நடந்த ஒரு இசை நிகழ்ச்சியில் எம். ஜெயசந்திரன், 2013 |
| பின்னணித் தகவல்கள் |
| இயற்பெயர் | ஜெயசந்திரன் மதுசூதன் நாயர் |
| பிற பெயர்கள் | எம் ஜே |
| பிறப்பு | 14 சூன் 1971 (1971-06-14), திருவனந்தபுரம், கேரளம் |
| பிறப்பிடம் | திருவனந்தபுரம், கேரளா, இந்தியா |
| தொழில்(கள்) | இசை இயக்குநர், பின்னணிப் பாடகர் |
| இசைத்துறையில் | 1993–தற்போது வரை |

**மதுசூதன் நாயர் ஜெயச்சந்திரன்** ( Madhusoodanan Nair Jayachandran) **எம். ஜெயச்சந்திரன்** என்று அழைக்கப்படும் இவர் இந்தியத் திரைப்படத்துறையில் ஒரு இசையமைப்பாளராகவும், பாடகராகவும், இசைக்கலைஞராகவும் இருக்கிறார். சிறந்த இசை இயக்குனருக்கான கேரள மாநில திரைப்பட விருதை ஏழு முறை பதிவு செய்துள்ளார். 2005 ஆம் ஆண்டில், சிறந்த ஆண் பாடகருக்கான மாநில விருதையும் வென்றார். 2015 ஆம் ஆண்டில், *என்னு நிண்டே மொய்தீன்* படத்திற்காக சிறந்த இசை இயக்கத்திற்கான தேசிய திரைப்பட விருதை வென்றார். இவர் நூற்றுக்கும் மேற்பட்ட படங்களுக்கு இசை அமைத்துள்ளார்.

## சுயசரிதை

ஜெயச்சந்திரன் சூன் 14, 1971 அன்று திருவனந்தபுரத்தில் பிறந்தார் . இவர் தனது 5 வயதில் ஆற்றிங்கல் அரிகர ஐயரின் கீழ் கருநாடக இசையை கற்கத் தொடங்கினார். பின்னர் பெரும்பாவூர் ஜி. இரவீந்திரநாத்தின் கீழ் பயின்றார். அதன்பிறகு, இவர் 18 ஆண்டுகளாக நெய்யாற்றிங்கரை மோகனச்சந்திரனின் மாணவராக இருந்தார். 1987 முதல் 1990 வரை கேரள பல்கலைக்கழக இளைஞர் விழாவில் கர்நாடக குரல் போட்டியில் தொடர்ச்சியாக நான்கு முறை வென்றார். திருவனந்தபுரம் பொறியியல் கல்லூரியில் மின் பொறியியல் பட்டப்படிப்பை முடித்தார்.

1992 ஆம் ஆண்டில் "*வசுதா*" என்ற திரைப்படத்தில் பின்னணி பாடகராக திரைத்துறையில் தனது வாழ்க்கையைத் தொடங்கினார். பின்னர் மலையாள இசை இயக்குநர் ஜி.தேவராஜனின் உதவியாளரானார். 1995 இல், *சாந்தா* என்ற திரைப்படத்தின் மூலம் ஒரு சுயாதீன இசை இயக்குனரானார்.

"பச்ச பணம் தாதே" என்ற பாடலை பாடும் எம்.ஜெயச்சந்திரன்
## சொந்த வாழ்க்கை

மறைந்த மதுசூதனன் நாயர் (இறப்பு 2014) மறைந்த விஜயா நாயர் (இறப்பு 2009) ஆகியோருக்கு பிறந்த இரு மகன்களில் ஜெயச்சந்திரன் இளையவர். 14 சூன் 1971 இல் பிறந்தார். இவருக்கு பிரகாஷ் சந்திரன் என்ற அண்ணன் உள்ளார். இசையை ஒரு முழுநேர தொழிலாக எடுப்பதற்கு முன்பு இவர் ஏசியானெட்டில் பணியாற்றினார். இவர் நவம்பர் 12, 1995 அன்று பிரியா என்பவரை மணந்தார். இவருக்கு இரண்டு மகன்கள் உள்ளனர்.

## குறிப்புகள்

## வெளி இணைப்புகள்

விக்கிமீடியா பொதுவகத்தில்,
 M. Jayachandran
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் எம். ஜெயசந்திரன்
* Scaling peaks of success பரணிடப்பட்டது 2006-09-08 at the வந்தவழி இயந்திரம்
*